UPDATE Liderul senatorilor UDMR, Cseke Attila, a făcut mai multe precizări pentru „Adevărul“ despre poziţia UMDR în ceea ce priveşte modificărilela Codul Penal. În primul rând, acesta a subliniat că UDMR nu a mers specialla şedinţa de plen pentru a asigura cvorumul, ci senatorii au ajuns mai târziu pentru că au avut şedinţă de grup. „E o teză greşită că am ajutat PSD. Noi am avut şedinţă de grup, care a ţinut vreo 40 de minute. A fost şedinţa numai pe aceasta temă pentru că am vrut să ştim clar ce vom face. Când am ajuns în plen, ne-am confruntat cu această problemă şi am văzut în presă ca noi i-am fi ajutat pe PSD-işti. Noi nu am ajutat pe nimeni“, a declarat liderul senatorilor UDMR.





Cseke Attila a explicat şi de ce nu sunt de acord cu actuala formă a abuzului în serviciu, una dintre nemulţumiri fiind scăderea limitei maxime a pedepsei, iar a doua parte e chiar definiţia în care se spune că abuz în serviciu poate avea loc în momentul în care primeşte un folos făptuitorul sau o rudă a acestuia până la gradul al doilea.

UPDATE Adrian Ţuţuianu, senator PSD: Nu a existat nicio grabă. Eu nu cred că legea aceasta îl privveşte pe Liviu Dragnea în mod particular.

UPDATE Proiectul de lege privind modificările la Codul penal a fost adoptat.

UPDATE Alina Gorghiu, senator PNL: “Proiectul de Cod penal nu reprezintă altceva decât ambiţia unui singur om şi vorbim de o ambiţie cât se poate de absurdă. E vorba de o lege importantă, de o lege majoră, care nu doar că nu are în spate un studiu de impact, dar nu are nici măcar un amărât de ministru al Justiţiei prezent în sala de plen, astăzi (marţi – n.r.), deşi pe la Comisii de fiecare dată când vine un consilier, director sau consilier de stat spuneţi că nu dezbateţi proiecte de lege decât atunci când apare ministrul. Astăzi, în plenul Senatului, când nu apare ministrul, nu aveţi niciun fel de ezitare şi nici nu clipiţi. Sunţei mândri că nimeni de la Guvern nu a venit să reprezinte instituţia pe care o susţineţi dumneavoastră”.